

**Спорт түрлерінде пайдаланылатын жануарлар мен құстардың жем-азығы нормативтерін бекіту туралы**

Қазақстан Республикасы Мәдениет және спорт министрінің 2014 жылғы 14 қарашадағы № 97 бұйрығы. Қазақстан Республикасының Әділет министрлігінде 2014 жылы 22 желтоқсанда № 9992 тіркелді.

      "Дене шынықтыру және спорт туралы" Қазақстан Республикасы Заңының 7-бабының 51) тармақшасына сәйкес **БҰЙЫРАМЫН:**

      Ескерту. Кіріспе жаңа редакцияда – ҚР Мәдениет және спорт министрінің 02.03.2023 № 65 (алғашқы ресми жарияланған күнінен кейін он күнтізбелік күн өткен соң қолданысқа енгізіледі) бұйрығымен.

      1. Қоса беріліп отырған Спорт түрлерінде пайдаланылатын жануарлар мен құстардың жем-азығы нормативтері бекітілсін.

      2. Қазақстан Республикасы Мәдениет және спорт министрлігі Спорт және дене шынықтыру істері комитеті (Е.Қанағатов) заңнамамен белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрықтың Қазақстан Республикасы Әділет министрлігінде мемлекеттік тіркеуден өткеннен кейін мерзімді баспа басылымдарында, "Әділет" ақпараттық-құқықтық жүйесінде жариялануын;

      3) ресми жарияланған кейін осы бұйрықтың Қазақстан Республикасы Мәдениет және спорт министрлігінің интернет-ресурсында орналастырылуын қамтамасыз етсін.

      3. Осы бұйрықтың орындалуын бақылау Қазақстан Республикасы Мәдениет және спорт вице-министрі Т.Есентаевқа жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| Министр | А. Мұхамедиұлы |

|  |  |
| --- | --- |
|  | Қазақстан Республикасы Мәдениет және спорт министрінің 2014 жылғы 14 қарашадағы № 97 бұйрығымен бекітілген |

**Спорт түрлері бойынша пайдаланылатын жануарлар мен құстардың жем-азығы нормативтері**

      Ескерту. Нормативтері жаңа редакцияда – ҚР Мәдениет және спорт министрінің 02.03.2023 № 65 (алғашқы ресми жарияланған күнінен кейін он күнтізбелік күн өткен соң қолданысқа енгізіледі) бұйрығымен.

|  |
| --- |
| **1. Спорттық жылқылардың күн сайынғы рационы** |
| №  р/с | Рацион атауы | Өлшем бірлігі | Бір күнде |
| 1 | Сұлы | кг | 6,0 |
| 2 | Арпа | кг | 3,5 |
| 3 | Бидай | кг | 2,0 |
| 4 | Кебек | кг | 2,5 |
| 5 | Пішен (жоңышқа, еркекшөп) | кг | 15 |
| 6 | Тұз | кг | 0,05 |
| 7 | Бор | кг | 0,10 |
| 8 | Зығыр | кг | 0,10 |
| 9 | Жүгері | кг | 1,0 |
| 10 | Сәбіз | кг | 1,5 |
| 11 | Алма | кг | 1,5 |
| 12 | Бал | кг | 0,2 |
| 13 | Қант | кг | 0,2 |
| 14 | Жұмыртқа | дана | 4 |
| 15 | Сабан | кг | 5,0 |
| 2. Саят құстарының рационы | | | |
| 1 | Ет | кг | 0,7 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК